Kerajaan Baru, yang juga disebut sebagai Empayar Mesir, ialah zaman dalam sejarah Mesir kuno antara abad ke-16 SM dan abad ke-11 SM, yang meliputi dinasti ke-18, ke-19, dan ke-20 Mesir. Pentarikhan radiokarbon menjejak permulaan Kerajaan Baru betul-betul antara 1570 SM dan 1544 SM. Kerajaan Baru mengikuti Tempoh Perantaraan Kedua dan digantikan oleh Tempoh Perataraan Ketiga. Ia adalah zaman Mesir yang paling makmur dan menandakan puncak kuasanya.